**Misija zaštite - Skrovište za životinje –**

Ciljevi učenja

- Razvijati svijest o važnosti zaštite životinjskih staništa
- Potaknuti kreativno i kritičko razmišljanje kroz rješavanje problema
- Razvijati suradničke i komunikacijske vještine
- Primijeniti tehničko razmišljanje u osmišljavanju i izradi modela skrovišta

Razvijanje vještina:

Vještina rješavanja problema, timski rad i suradnja, komunikacijske I prezentacijske vještine, jačanje empatija prema životinjama i okolišu, poticanje kreativnosti i inovativnosti

Rad u skupinama:

Potreban material skupine 1 i 2:

- Reciklirani materijali (kutije, čepovi, slamke)
- Karton, papir, štapići, tkanina, plastelin
- Škare, ljepilo, flomasteri

Potreban material skupine 3. I 4.

- Lego kocke

- Lego predlošci

Opcionalno: Tableti za crtanje (pixel art)

Načini vrednovanja

- Promatranje timskog rada i angažmana
- Kreativnost i funkcionalnost rješenja
- Prezentacija i objašnjenje ideje
- Samovrednovanje učenika

Plan aktivnosti (2 školska sata)

1. Uvod u izazov (10 minuta)
Gledanje kratkog crtanog filma The Fall of the Storm

Razgovor o životu u šumi (pojam staništa, gubitak staništa, posljedice, vremenske nepogode, opasnosti, ugroženost..). Razgovor o filmu te dolaženje do problema (gubitak staništa). Što to znači za životinje?

Neka od pitanja za vođenje procesa:

- Koje životinje žive u šumi i što im je potrebno za sigurno skrovište?
- Možemo li zaštititi životinje od kiše, vjetra i hladnoće?
- Koji materijali su sigurni i dostupni?
- Zašto je važno pomoći životinjama nakon prirodnih nepogoda?

„Zamislite da ste istraživači I da ste došli u šumu. Naš zadatak je pomoći životinjama i izgraditi sigurno skrovište, za neke od njih.

2. Istraživanje i planiranje (20 minuta)
 Učenici u timovima raspravljaju:
 - Koje životinje trebaju pomoć?
 - Kakvo skrovište im je potrebno?
 - Koje materijale mogu koristiti?
Učitelj potiče razmišljanje pitanjima.

3. Izrada skrovišta (30 minuta)
- Timovi izrađuju model skrovišta koristeći dostupne materijale
- Učitelj obilazi timove, postavlja pitanja i potiče suradnju

4. Prezentacija rješenja (20 minuta)
- Svaki tim predstavlja svoje skrovište i objašnjava za koju je životinju i zašto je takvo
- Ostali učenici postavljaju pitanja i daju prijedloge

5. Refleksija i vrednovanje (10 minuta)
- Razgovor: Što smo naučili? Što je bilo najzabavnije?
- Samovrednovanje: „Danas sam pomogao svom timu jer...“